Mākslas peldēšana 2024. gada vasaras olimpiskajās spēlēs
Mākslas peldēšana 2024. gada vasaras olimpiskajās spēlēs Parīzē norisinājās no 2024. gada 5. augusta līdz 10. augustam Parīzes olimpiskajā ūdens sporta centrā. Mākslas peldēšanas programmā tika ieviestas vairākas būtiskas izmaiņas, lai nostiprinātu dzimumu līdztiesību un paplašinātu valstu dažādību kvalifikācijas procesā. 2022. gada 7. oktobrī World Aquatics (tolaik FINA) ar gandrīz 99 procentiem balsu atbalstīja mākslas peldēšanas noteikumu grozījumus laika posmā no 2022. līdz 2025. gadam, kas paredz vīriešu un sieviešu kopīgu daību komandās un astoņu dalībnieku komandas sastāvu ar maksimāli divu vīriešu skaitu komandā.